Diari Oficial de la Generalitat Valenciana


Sumari del DOGV 7800, del 08-06-2016 (2016/4203)

RESOLUCIÓ de 3 de juny de 2016, del director general de Centres i Personal Docent, per la qual es convoquen els aspirants no exempts a la realització de la prova de valencià i es nomenen els respectius tribunals que han de jutjar-la, en el marc dels procediments selectius a cossos docents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7800

Data del DOGV
:   08-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4203


Data del document
:   03-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 3 de juny de 2016, del director general de Centres i Personal Docent, per la qual es convoquen els aspirants no exempts a la realització de la prova de valencià i es nomenen els respectius tribunals que han de jutjar-la, en el marc dels procediments selectius a cossos docents. [2016/4203]  
De conformitat amb el que estabelix l'Ordre 10/2016, l'Ordre 11/2016, l'Ordre 12/2016 i l'Ordre 13/2016, totes elles de 3 de maig (DOCV 7776, 6 de maig) i l'Ordre 15/2016, de 16 de maig (DOCV 7786, 19 de maig), per les quals es convoquen procediments selectius d??ingrés i accessos als cossos docents, aquessta direcció general ha resolt:  
  
Primer  
Nomenar els tribunals que figuren en l'annex I d'aquesta resolució per a realitzar la prova de coneixements dels idiomes oficials de la Comunitat Valenciana.  
  
Segon  
Els membres dels òrgans de selecció hauran d'abstindre's d'intervindre, notificant-ho a la Direcció General de Centres i Personal Docent, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés al mateix cos i especialitat en els cinc anys anteriors a la publicació d'aquesta convocatòria.  
El termini per a manifestar l'abstenció serà de cinc dies comptats a partir de l'endemà de la publicació d'esta resolució en el Diari Oficial de la Comunitat Valenciana.  
Els aspirants podran recusar els membres del tribunal quan concórreguen en ells circumstàncies de les previstes en el paràgraf anterior.  
  
  
Tercer  
Els òrgans de selecció que actuen en aquestes proves selectives tindran dret a la indemnització per raó del servei prevista en el Decret 24/1997, d'11 de febrer (DOGV 17 de febrer).  
Aquells docents el lloc de treball del qual estiga ubicat fora del terme municipal del lloc/seu d'actuació del tribunal, quedaran acollits a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
  
Quart  
Els llocs de realització de les proves figuren en l'annex II d'esta resolució.  
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant de la Direcció General de Centres i Personal Docent en el termini d'un mes des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l??endemà de la seua publicació.  
  
  
València, 6 de juny de 2016.- El director general de Centres i Personal Docent: José Joaquín Carrión Candel.  
  
  
  
ANNEX I  
Tribunals per a la prova de coneixements  
 dels idiomes oficials de la Comunitat Valenciana  
  
Alacant  
- President: Carles Cortés i Orts  
- Secretari: Felip Vidal i Nadal  
- Vocal 1: Rut Tribaldos i Martínez  
- Vocal 2: Leandre Ivorra i Carrillos  
- Vocal 3: Maria Lluïsa Pérez i Calomarde  
  
València  
- President: Sergi Linares i de Teran  
- Secretari: Alfons Esteve i Gómez  
- Vocal 1: Maria Asunción Bondia i Faus  
- Vocal 2: Albert del Toro i Boiza  
- Vocal 3: Rosa Maria Clavijo i Pérez  
  
  
  
ANNEX II  
  
València  
Universitat Politècnica de València  
ETS Enginyeria de l'Edificació  
Camí de Vera, s/n  
46643 València  
  
Alacant  
Universitat d'Alacant  
Aulari II  
Carretera de Sant Vicent del Raspeig, s/n.  
03337 Sant Vicent del Raspeig (Alacant)